बंबई शेयर बाजार में बुधवार को दिनभर उतार-चढ़ाव का दौर देखा गया। बाजार को ब्याज दरों में कटौती की उम्मीद तो है लेकिन इतनी भी नहीं कि बाजार और चढ़े। दोपहर से पहले ज्यादातर वक्त बाजार लाल निशान में था तो दोपहर के बाद हरे निशान में आ गया। बाजार में आज चढ़ने वाले और गिरने वाले शेयरों के बीच रस्साकशी चलती रही। मिडकैप शेयरों में बिकवाली का दबाव देखने को मिला, जबकि स्मॉलकैप शेयरों में हल्की खरीदारी रही।